**EKSEMPEL - SPONSORAVTALE**

Mellom ………………. (sponsor) og ………. Golfklubb (klubben) er det i dag inngått følgende avtale.

**1. FORMÅL**

Sponsor ønsker på ulike måter å profilere seg som støttespiller til og samarbeidspartner med klubben og dens aktiviteter.

Klubben ønsker å styrke grunnlaget for sine medlemsaktiviteter gjennom vederlaget fra sponsor og til å knytte til seg lojale samarbeidspartnere fra næringslivet.

**2. IDRETTENS REGELVERK**

Partene er innforstått med at klubben er underlagt norsk idretts lover og bestemmelser slik de til enhver tid lyder (heretter idrettens regelverk), som inntatt i eller fastsatt i medhold av NIFs lov eller særforbundet NGFs lov, og at ingen avtale kan inneholde bestemmelser som bryter med idrettens regelverk eller etiske grunnverdier eller er egnet til å skade idrettens anseelse.

Det vises særskilt til NIFs lov kapittel 13 og 14 og til NGFs bestemmelser om samarbeid med næringslivet og om markeds- og arrangementsrettigheter. Eventuell medvirkning av klubbens medlemmer/utøvere må avtales med klubben og ikke av sponsor med medlemmet/utøveren direkte. Slik medvirkning begrenses av ulike regler om utøverens forbeholdsrett og om dennes eventuelle amatørstatus.

Partene er enige om at denne avtale skal fortolkes og praktiseres i samsvar med idrettens regelverk.

**3. AVTALEPERIODEN**

Avtalen gjelder for perioden ……… til og med ……. og opphører ved periodens utløp uten oppsigelse.

**4. SPONSORS RETTIGHETER**

Mot erleggelse av vederlaget fastlagt i punkt 5, har sponsor innenfor avtaleperioden følgende rettigheter som klubben skal legge til rette for:

A. Logo på trykket materiell og nettside: (Beskrives nærmere)

B. Skilt på banen: (Beskrives nærmere)

C. Skilt andre steder: (Beskrives nærmere)

D. Kundeturnering på banen: (Beskrives nærmere)

E. Kundearrangement på treningsområdet: (Beskrives nærmere)

F. Greenfee billetter: (Beskrives nærmere)

G. «Sponsorforum» (Beskrives nærmere)

H. Bransjeeksklusivitet for bransjen …….

I. …

Sponsor har i avtaleperioden også rett til:

J. Å benytte betegnelsen …… sponsor for ….….. Golfklubb/leverandør av …… i intern

og ekstern markedsføring samt i enhver presentasjon av virksomheten. Eventuell bruk av klubbens logo skal skriftlig forhåndsgodkjennes av klubben.

K. …..

**5. VEDERLAG OG ANDRE PLIKTER FOR SPONSOR**

For rettighetene etter punkt 4 skal sponsor betale til klubbens konto spesifisert i punkt 8 et samlet beløp på kr. …………. , med tillegg av lovpålagt MVA i henhold til faktura/oppgave fra klubben, med forfall ……………...

Sponsor skal selv bekoste utgifter til profileringsmateriell samt reise- og oppholdsutgifter knyttet til møter og arrangement.

Sponsor skal utøve sine rettigheter lojalt i forhold til klubbens og avtalens målsettinger.

**6. KLUBBENS PLIKTER**

Klubben skal legge til rette for sponsors rettigheter etter denne avtale og opptre lojalt i forhold til sponsors interesser i avtalens målsettinger.

**7. PERSONLIG AVTALE**

Denne avtale betraktes av partene som er personlig avtale mellom sponsor og klubben. Partenes rettigheter og forpliktelser etter avtalen kan ikke overdras uten etter forutgående skriftlig samtykke fra den annen part.

**8. KONTAKT- OG BETALINGSDETALJER**

Sponsors henvendelser til klubben vedrørende denne avtale skal skje til:

………… Golfklubb, adresse: ……

Kontaktsperson: ………………….., e-post: …………………….

Klubbens konto for innbetaling av vederlaget fra sponsor: ………………..

Klubbens henvendelser til sponsor vedrørende denne avtale skal skje til:

……………………., adresse: ……….

Kontaktperson: ………………….., e-post: ……………………..

**9. TVISTER**

Enhver tvist eller uoverensstemmelse vedrørende denne avtalen skal søkes løst i minnelighet og hver av partene skal lojalt og etter beste evne søke å bidra til en forhandlingsløsning.

Tidligst 30 dager etter at en av partene skriftlig har krevd forhandlinger, og uten at dette har ført frem til en løsning, kan partene bringe en tvist inn for domstolene ved forliksklage eller stevning. Rett verneting er den rettskrets der klubbens golfanlegg ligger.

**\*\*\***

Denne avtale er inngått i to underskrevne eksemplarer, ett til hver av partene.

**\_\_\_\_\_\_\_\_\_\_\_\_\_\_\_\_\_\_\_\_**

Sted/dato

For sponsor: For klubben:

…………………….. ………….. Golfklubb

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

Navn: Navn:

Stilling: Stilling: